Source: https://podpora.financnasprava.sk/923113-OT%C3%81ZKY-PLATN%C3%89-V-PREDCH%C3%81DZAJ%C3%9ACICH-ZDA%C5%87OVAC%C3%8DCH-OBDOBIACH
Timestamp: 2019-10-14 15:26:01+00:00

Document:
Úvod > Daň z príjmov > Daň z príjmov právnickej osoby > Odpočet výdavkov na výskum a vývoj > OTÁZKY PLATNÉ V PREDCHÁDZAJÚCICH ZDAŇOVACÍCH OBDOBIACH
Otázka č. 7– Uplatnenie odpočtu nákladov na výskum a vývoj podľa §30c ods.1 písm. c) zákona o dani z príjmov v tlačive DP za rok 2016
V ktorom riadku tlačiva DP právnických osôb mám uviesť 25 % odpočet nákladov na výskum a vývoj podľa §30c ods.1 písm. c) zákona o dani z príjmov?
Kladný rozdiel medzi nákladmi na výskum a vývoj zahrnovaných do odpočtu za r. rok 2016 v porovnaní s nákladmi na výskum a vývoj zahrnovanými do odpočtu za r.2015 podľa §30c ods.1 písm. c) zákona o dani z príjmov uvediete v tlačive DP za rok 2016 v úhrnnej sume na riadku 2 prílohy k §30c zákona o dani z príjmov pri každom projekte, ktorý začal v roku 2015 spolu s odpočtom podľa §30c) ods.1 písm.a) alebo b) zákona o dani z príjmov za rok 2016. Následne úhrnnú sumu výdavkov na výskum a vývoj za všetky projekty vykázanú na riadku 7 danej prílohy (riadok 7 sa vyplní len v prílohe, v ktorej sa uvádza projekt č.1) odpočítavanú v danom zdaňovacom období prenesiete do riadku 501 tlačiva DP právnických osôb.
Otázka č. 6 – Komplexný príklad na dodatočný odpočet nákladov na výskum a vývoj v r.2015 a 2016
Obchodná spoločnosť so ZO kalendárny rok vykonávala na základe projektu vypracovaného vo februári 2015 vývoj nového výrobku. Dňa 1.4.2015 a 10.2.2016 uzavrela trvalý pracovný pomer s 2 absolventmi Vysokej školy technickej, ktorí sa podieľali na realizácii vývoja. Za rok 2015 a 2016 bolo účtované o nákladoch na vývoj v členení:
Z toho absolvent
Materiálové a i.
Mzdové N
Výpočet odpočtu za rok 2015
25% z 213 200=53 300
25% z 81 000=20 250
Odpočet za rok 2015 spolu
53 300+ 20 250=73 550
Výpočet odpočtu za rok 2016
25% z 265 000=
25% z 95 000=
25% z 51 800=
Odpočet za rok 2016 spolu
66250+23750+12950=
Súčasťou výsledku hospodárenia za rok 2015 (r.100 tlačiva DP) boli výdavky na vývoj vo výške 213 200 €, z tejto sumy mzdové a ostatné pracovno- právne náklady na absolventa boli vo výške 81 000 €. Obchodná spoločnosť mala nárok uplatniť si za rok 2015 dodatočný odpočet nákladov na vývoj vo výške 73 550 €, ktorý pozostával zo súčtu 25 % celkových výdavkov na vývoj (53 300 €) a 25 % mzdových a ostatných pracovnoprávnych nákladov vrátane poistného absolventa (20 250 €).
Za rok 2016 súčasťou výsledku hospodárenia (r.100 tlačiva DP) sú výdavky na vývoj vo výške 265 000 €, z tejto sumy mzdové a ostatné pracovno- právne náklady na absolventa sú vo výške 95 000 € a kladný rozdiel nákladov na vývoj v r.2016 v porovnaní s rokom 2015 je vo výške 51 800 €. Dodatočný odpočet nákladov na vývoj za rok 2016 vo výške 102 950 € pozostáva zo súčtu 25 % celkových nákladov na vývoj(66 250 €), 25 % mzdových a ostatných pracovnoprávnych nákladov vrátane poistného absolventov (23 750 €) a 25 % kladného rozdielu medziročného nárastu nákladov na vývoj r.2016 a 2015 (12 950 €).
Otázka č. 5– Projekt výskum a vývoja začatý pred 1.1.2015
Môžeme si v zdaňovacom období roku 2016 uplatniť dodatočný odpočet nákladov na výskum a vývoja aj na projekty začaté pred 1.1.2015?
Na výskum a vývoj začatý pred 01. 01. 2015, ktorý pokračuje aj v nasledujúcich zdaňovacích obdobiach si môže daňovník tiež uplatniť dodatočný odpočet. Súčasne musí daňovník doplniť pokračujúci projekt v zmysle požiadaviek ustanovených v § 30c ods. 7 zákona o dani z príjmov.
V prípade, že dôjde k zmene projektu výskumu a vývoja z akýchkoľvek dôvodov, pre uplatnenie dodatočného odpočtu je potrebné vypracovať dodatok k pôvodnému projektu s náležitosťami, ktoré zodpovedajú požiadavkám ustanoveným v § 30c ods. 7 zákona o dani z príjmov.
Otázka č. 4 –Uplatnenie dodatočného odpočtu nákladov na výskum a vývoj v tlačive DP za rok 2016 a 2017
Kde v tlačive DP právnických osôb za rok 2016 uvediem dodatočný odpočet nákladov na výskum a vývoj?
V tlačive DP právnických osôb platnom pre rok 2015 aj 2016 č. MF/017084/2015-721 a súčasne aj v tlačive platnom pre rok 2017 sa dodatočný odpočet nákladov na výskum a vývoj uvedie na riadku 501 (teda až po výpočte základu dane zníženého o odpočet daňovej straty) a súčasne v Prílohe k §30c zákona, kde každý projekt predstavuje samostatnú prílohu. V prílohe, v ktorej sa udáva projekt č.1 sa na riadku 7 uvádza úhrnná suma dodatočného odpočtu nákladov na výskum a vývoj, ktorá daňovníkovi v danom zdaňovacom období vznikla v úhrne za všetky projekty. Suma z riadku 7 prílohy k §30c zákona sa prenáša do riadku 501 tlačiva DP právnických osôb.
Otázka č. 3 – Podmienka veku zamestnanca menej ako 26 rokov
Ak pre účely dodatočného odpočtu mzdových a ostatných nákladov na absolventa podľa §30c ods.1 písm. b) zákona o dani z príjmov má byť dodržaná podmienka veku „menej ako 26 rokov“, túto podmienku musí zamestnanec splniť v deň uzatvorenia pracovného pomeru, alebo počas celého zdaňovacieho obdobia ?.
Pre nárokovanie odpočtu podľa § 30c ods.1 písm. b) zákona o dani z príjmov bude postačovať, ak zamestnanec splnil podmienku veku menej ako 26 rokov v deň podpísania zmluvy (nemusí ju spĺňať počas celého zdaňovacieho obdobia).
Otázka č. 2 - Odpočet mzdových nákladov na zamestnanca
Zamestnávame zamestnanca vo veku 40 rokov, ktorý sa podieľa na projekte výskumu a vývoja. Môžeme si uplatniť v r. 2016 tzv. „super odpočet“ mzdových a ostatných pracovnoprávnych nárokov zamestnanca v každom zdaňovacom období, v ktorom bude prebiehať projekt výskumu a vývoja?
V tomto prípade si môže daňovník uplatniť dodatočný odpočet nákladov na výskum a vývoj podľa § 30c ods.1 písm. a) a c) zákona o dani z príjmov v každom zdaňovacom období, v ktorom prebieha projekt výskumu a vývoja. Dodatočný odpočet mzdových a ostatných pracovnoprávnych nárokov vrátane poistného a príspevkov u zamestnanca, ktorý je mladší ako 26 rokov, je občanom členského štátu EÚ a ukončil príslušný stupeň vzdelania sústavnou prípravou na povolanie v dennej forme štúdia pred menej ako dvoma rokmi, pričom sa podieľa na realizácii výskumu a vývoja možno uplatniť podľa § 30c ods.1 písm. b) zákona o dani z príjmov len v zdaňovacom období, v ktorom bol so zamestnancom uzavretý trvalý pracovný pomer.
Otázka č. 1 – Komplexný príklad na dodatočný odpočet nákladov na výskum a vývoj v r.2015
Obchodná spoločnosť so zdaňovacím obdobím kalendárny rok vykonávala na základe projektu vypracovaného vo februári 2015 vývoj nového výrobku. Dňa 1.4.2015 uzavrela trvalý pracovný pomer s absolventom Vysokej školy technickej, ktorý sa podieľal na realizácii vývoja. Za rok 2015 bolo účtované o nákladoch na vývoj v členení:
Náklady na vývoj v členení na Náklady na vývoj Z toho náklady na absolventa
Materiálové a iné náklady 50 000 -
Mzdové náklady 120 000 60 000
Poistné 43 200 21 000
Spolu 213 200 81 000
Odpočet 25 % 53 300 20 250
Súčasťou výsledku hospodárenia za rok 2015 (r.100 tlačiva DP) sú výdavky na vývoj v celkovej výške 213 200 €, z tejto sumy mzdové a ostatné pracovno- právne náklady na absolventa sú vo výške 81 000 €. Obchodná spoločnosť má nárok uplatniť dodatočný odpočet nákladov na vývoj vo výške 73 550 €, ktorý pozostáva zo súčtu 25 % celkových výdavkov na vývoj (53 300 €) a 25 % mzdových a ostatných pracovnoprávnych nákladov vrátane poistného absolventa (20 250 €). Dodatočný odpočet si spoločnosť uplatní pri podaní daňového priznania za rok 2015 zo základu dane zníženého o odpočet daňovej straty.
»Oslobodenie výnosov za poskytnutie vynálezu, technického riešenia, počítačového programu podľa §13a

References: §30
 §30
 §30
 §30
 §30
 § 30
 § 30
 §30
 §30
 §30
 § 30
 § 30
 § 30
 §13